gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl de gl gl gl gl gl gl zh en sv fr de de gl gl gl gl gl gl gl gl gl es gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Un membro da CIG é condenado a pagar 200 euros de multa e 5.000 de indemnización
Sábado, 01 de outubro de 2022
Acusado de aldraxes por un xuíz
O sindicalista, Eduardo Álvarez, xa recorreu, considerando a sentenza que lle obrigaría a eses pagos ao xuíz-decano Antonio Fraga Mandián como unha "conculcación" dos seus dereitos fundamentais.
Tags: A Mesa CIG-Ensino Eduardo Álvarez Fraga Mandián
Eduardo Álvarez, secretario comarcal da CIG-Ensino e membro d'A Mesa pola Normalización Lingüística recorreu o fallo no momento de coñecelo, e solicitou a súa absolución ou a nulidade da sentenza, coa conseguinte repetición da vista oral, ao térense conculcado os seus dereitos fundamentais: "A sentenza foi ditada á medida do denunciante. Eu xa estaba condenado de antemán". O sindicalista, entre outras razóns, referíase as declaracións de Fraga Mandián publicadas nun xornal antes de que se emitise a sentenza deste caso, nas que o xuíz-decano aseguraba que se ía comprobar "cal é o custe de inxuriar a un xuíz".
Eduardo Álvarez manifestou tamén que vai "chegar até as últimas instancias xudiciais" para defender non só a súa dignidade, "senón a de todos os galegofalantes". O sindicalista asegurou sentirse "cidadán de terceira ou cuarta categoría" e cuestionou a existencia dun verdadeiro estado de dereito.
Pilar García Negro, profesora titular do Departamento de Galego-Portugués da UDC, corredactora da Declaración Universal dos Dereitos Lingüísticos e experta en Dereito Sociolingúistico, cualificou de "aberrante" o proceso aberto contra Eduardo Álvarez e preguntouse, durante a rolda de prensa dada na segunda feira por Álvarez: "En qué modelo de xustiza o exercicio dun dereito se converte nun feito puníbel e perseguíbel". García Negro tamén considerou esaxerada a indemnización imposta a Eduardo Álvarez, "pois é unha medida radical que lle supón a Eduardo a privación do seu salario durante máis de dous meses e medio". García Negro terminou a súa comparecencia facendo un chamamento ao Fiscal Xefe do TSXG, á Xunta, ao Valedor do Pobo e ao Parlamento Galego para que emitan un pronunciamento sobre a conculcación dos dereitos lingüísticos dos galegofalantes no ámbito xudicial.
Un proceso xudicial ateigado de "irregularidades"
O sindicalista entende que foron conculcados gravemente dereitos fundamentais ao longo de todo o proceso e, nomeadamente, no decurso da vista oral, celebrada o pasado 18 de xullo, onde a xuíza que presidía a vista oral fora nomeada polo propio Fraga Mandián, quen ademais lle negou a Eduardo Álvarez as probas testificais que propuxera ademais da posibilidade de interrogar a testemuña da acusación.
Ademais, Antonio Fraga Mandián abandonou a sala no medio da vista oral e tamén se alterou a orde fixada publicamente para a celebración do xuízo, para cumprir a axenda do xuíz-decano de A Coruña. Na última parte da vista, conculcouse o dereito á última palabra do acusado ao tan só permitirlle a xuíza expresarse apenas dous minutos.
Un membro da Mesa vai a xuízo acusado de inxurias polo xuíz decano da Coruña
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Cadriño de Xosé Lois que vén ao caso
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto